Σταμάτης Κόκοτας

Ο **Σταμάτης Κόκοτας** (Αθήνα, 23 Μαρτίου 1937 - Αθήνα, 1 Οκτωβρίου 2022) ήταν ένας από τους επιφανείς Έλληνες τραγουδιστές του λαϊκού τραγουδιού με σημαντικό έργο. Χαρακτηριστικό του γνώρισμα ήταν οι μακριές φαβορίτες του. Ο γιος του, Δημήτρης, είναι επίσης τραγουδιστής.

## Βιογραφία
Γεννήθηκε στην Αθήνα στις 23 Μαρτίου 1937. Είχε σημαντική δισκογραφική παρουσία κατά τη διάρκεια των δεκαετιών του 1960 και 1970, οπότε και συνεργάστηκε με ορισμένους από τους σημαντικότερους Έλληνες συνθέτες της εποχής, όπως ο Σταύρος Ξαρχάκος, ο Δήμος Μούτσης, ο Απόστολος Καλδάρας, ο Γιώργος Χατζηνάσιος, ο Γιάννης Σπανός, ο Γιώργος Ζαμπέτας, ο Αντώνης Κατινάρης, ο Χάρης Λυμπερόπουλος, ο Βαγγέλης Πιτσιλαδής, ο Λυκούργος Μαρκέας, ο Ανδρέας Καραγιαννόπουλος κ.ά.

Κατά τη στρατιωτική δικτατορία συμμετείχε στους εορτασμούς της επετείου της επαναστάσεως της 21ης Απριλίου στο Παναθηναϊκό Στάδιο ανάμεσα σε άλλους γνωστούς ηθοποιούς και τραγουδιστές.

Ο Σταμάτης Κόκοτας ήταν οπαδός του Παναθηναϊκού. Επίσης, υπήρξε λάτρης του μηχανοκίνητου αθλητισμού.

Έχει παντρευτεί δύο φορές ενώ έχει τρία παιδιά. Από τον πρώτο του γάμο απέκτησε δύο παιδιά, τον δημοφιλή τραγουδιστή Δημήτρη και την Έλλη ενώ με τη δεύτερη σύζυγό του, απέκτησε άλλη μια κόρη, την Μαριάννα.

Απεβίωσε την 1η Οκτωβρίου 2022 σε ηλικία 85 ετών. Παρέμεινε ενεργός στο τραγούδι μέχρι και τις τελευταίες εβδομάδες της ζωής του.

## Δισκογραφία
* 1966 - Ένα μεσημέρι (μουσική Σταύρος Ξαρχάκος)
* 1967 - Όνειρο απατηλό
* 1968 - Κόκοτας
* 1968 - Κάποιο Καλοκαίρι (μουσική Δήμος Μούτσης)
* 1968 - Επιλογή
* 1968 - Χρώματα (μουσική Σταύρος Ξαρχάκος)
* 1969 - Ένα Χαμόγελο (μουσική Δήμος Μούτσης)
* 1969 - Κόσμε Αγάπη Μου (μουσική Σταύρος Ξαρχάκος)
* 1969 - Μαζί με τον Σταμάτη
* 1970 - Ξαρχάκος + Κόκοτας (μουσική Σταύρος Ξαρχάκος)
* 1971 - Χαλάλι σου ζωή (μουσική Λυκούργος Μαρκέας)
* 1971 - Σταμάτης Κόκοτας
* 1972 - Μικρές ώρες (μουσική Γιώργος Κατσαρός)
* 1972 - 4-5-3 (μουσική Γιώργος Χατζηνάσιος)
* 1972 - 12 Φύλλα της καρδιάς
* 1973 - Μέρες αγάπης (μουσική Γιάννης Σπανός)
* 1973 - Διαδρομή (μουσική Γιώργος Χατζηνάσιος)
* 1973 - Νο 4
* 1973 - Τα ωραία του Τσιτσάνη (μουσική Βασίλης Τσιτσάνης)
* 1973 - Παλιά μεράκια
* 1974 - Νο 5 - Εγώ και ο έρωτας
* 1974 - Συναναστροφές (μουσική Αντώνης Κατινάρης)
* 1975 - Μια ζωγραφιά (μουσική Χάρης Λυμπερόπουλος)
* 1975 - Θα συναντηθούμε (μουσική Βαγγέλης Πιτσιλαδής)
* 1977 - Τελευταία νύχτα (μουσική Απόστολος Καλδάρας)
* 1978 - Θα σου χρωστώ (μουσική Γιώργος Χατζηνάσιος)
* 1979 - Με αγάπη Σταμάτης
* 1980 - Το διάταγμα... και άλλα (μουσική Γιώργος Ζαμπέτας)
* 1980 - Ο Σταμάτης Κόκοτας τραγούδα για όλους Απόστολο Καλδάρα
* 1983 - Για πάντα
* 1984 - Καρδιά παραπονιάρα
* 1985 - Τσιτσάνης-Θεοδωράκης-Κόκοτας– Ανέκδοτα τραγούδια
* 1987 - Κάθε τραγούδι μου για σένα
* 1988 - Ένας καλεσμένος
* 1989 - Ευτυχώς υπάρχουν και τα όνειρα
* 1990 - Θα μείνει η αγάπη μας
* 1993 - Διπλοπενιές
* 1994 - Για σας τα διάλεξα
* 2002 - Αυτά που ήθελα να πω
* 2002 - Μια ζωή... (μουσική Ανδρέας Καραγιαννόπουλος)
* 2003 - Τραγουδά Βασίλη Τσιτσάνη
* 2003 - Τραγουδά Γιώργο Μητσάκη
* 2019 - Όλα για μένα είσαι εσύ (στίχοι Σταύρος Γαλανάκης, σύνθεση Θάνος Γεωργουλάς)

## Παραπομπές


## Εξωτερικοί σύνδεσμοι
* 

Κατηγορία:Έλληνες τραγουδιστές